Blic

Blic Oy eli Blic Public Affairs on vuonna 2014 perustettu vaikuttajaviestintään ja yhteiskunnalliseen vaikuttamiseen erikoistunut konsulttitoimisto. Yrityksen perustajia ovat Niilo Mustonen ja pankkiiri Peter Fagernäs. Yrityksen pyrkimyksenä on vaikuttaa lainsäädäntöön ja regulaatioon. Blic on neuvonut muun muassa Boeingia HX-hävittäjähankkeessa sekä rahapeliyhtiö Kindred Groupia markkinatilanteesta.

Yriyksen toimitusjohtajana toimii Niilo Mustonen. Peter Fagernäs toimi vuoteen 2019 asti Blicin hallituksen puheenjohtajana. Vuonna 2019 hallituksen puheenjohtajaksi valittiin Pasi Torppa. Blicin hallituksessa ovat toimineet mm. entinen pääministeri Mari Kiviniemi sekä ex-kansanedustaja Lasse Männistö. Mustosen täysin omistama yhtiö La Tonnelle Oy omistaa Blicistä 55,5 prosenttia, ja Fagernäsin perheyritys Oy Hermitage Ab puolestaan 37 prosenttia. Vuoden 2020 alussa yhtiöön tuli kolme uutta osakasta 2,5 prosentin omistuksella.

Lähteet 

Suomalaiset konsultointiyhtiöt
Suomalaiset viestintäyhtiöt
Helsinkiläiset yritykset